Edu Dracena

Eduardo Luís Abonízio de Souza (mängijanimega Edu Dracena; sündinud 18. mail 1981 Dracenas) on Brasiilia jalgpallur, keskkaitsja. 

Ta mängib Brasiilia kõrgliiga klubis Palmeiras.

Edu Dracena alustas klubikarjääri 1999. aastal Brasiilia kõrgliiga klubis Guarani. 2002. aastal läks ta laenule Kreeka klubisse Olympiakós, kuid sai seal mänguaega võrdlemisi harva.

Aastatel 2006–2009 mängis ta Türgi kõrgliiga klubis Fenerbahçe, kellega tuli hooajal 2006/2007 Türgi meistriks.

Brasiilia meistriks on ta tulnud neljal korral kokku kolme klubiga: 2003. aastal Cruzeiroga, 2015. aastal Corinthiansega ning 2016. ja 2018. aastal Palmeirasega.

Suuremate saavutuste hulka kuulub veel 2011. aastal Santose meeskonnas Lõuna-Ameerika klubide meistrivõistluste Copa Libertadores võit.

Koondisekarjäär 
Kuigi Dracena kuulus Brasiilia koondisse juba 2003. aasta FIFA konföderatsioonide karikaturniiril, tegi ta koondise meeskonnas debüüdi alles neli aastat hiljem, 9. septembril 2007 sõprusmängus USA vastu. Pärast seda mängis ta koondises veel ainult ühes kohtumises.

Saavutused 
Olympiakós
Greek Super League: 2002–03
Cruzeiro
Campeonato Brasileiro Série A: 2003
Copa do Brasil: 2003
Campeonato Mineiro: 2003, 2004, 2006
Fenerbahçe
Süper Lig: 2006–07
Türgi superkarikas: 2007
Santos
Campeonato Paulista: 2010, 2011, 2012
Copa do Brasil: 2010
Copa Libertadores: 2011
Corinthians
Campeonato Brasileiro Série A: 2015
Palmeiras
Campeonato Brasileiro Série A: 2016, 2018

Viited

Välislingid 
 http://edudracena.com.br/blog/
 Edu Dracena Soccerway lehel

Brasiilia jalgpallurid
PAE Olympiakósi jalgpallurid
Cruzeiro Esporte Clube mängijad
Santos FC mängijad
Sport Club Corinthians Paulista mängijad
Sociedade Esportiva Palmeirase mängijad
Sündinud 1981